CELEX: 52005PC0437
Language: sl
Date: 2005-09-20
Title: Predlog uredba Sveta o spremembi Uredbe (ES) št. 527/2003 o dovoljenju za ponudbo in dobavo nekaterih iz Argentine uvoženih vin, namenjenih za neposredno prehrano ljudi, na katerih so bile opravljene enološke obdelave, ki niso predvidene v Uredbi (ES) št. 1493/1999

Pomembno pravno obvestilo

|

52005PC0437

	[pic] | KOMISIJA EVROPSKIH SKUPNOSTI |Bruselj, 20.09.2005KOM(2005) 437 končnoPredlogUREDBA SVETAo spremembi Uredbe (ES) št. 527/2003 o dovoljenju za ponudbo in dobavo nekaterih iz Argentine uvoženih vin, namenjenih za neposredno prehrano ljudi, na katerih so bile opravljene enološke obdelave, ki niso predvidene v Uredbi (ES) št. 1493/1999(predložila Komisija)OBRAZLOŽITVENI MEMORANDUMVina s poreklom iz tretjih držav, na katerih so bile opravljene enološke obdelave, ki jih predpisi Skupnosti ne dovoljujejo, se lahko ponudijo za neposredno prehrano ljudi v Skupnosti samo z odstopanjem, o katerem odloči Svet. Postopek odstopanja je določen v členu 45(2) Uredbe (ES) št. 1493/1999 o skupni ureditvi trga za vino. Vinom s poreklom iz Argentine se lahko doda jabolčna kislina za uravnavanje njihove kislosti; ta enološka obdelava je v Argentini dovoljena, v Evropski uniji pa je prepovedana.V okviru splošnih pogajanj za sporazum o trgovini z vinom potekajo med Skupnostjo, ki jo zastopa Komisija, in Mercosurjem, ki vključuje Republiko Argentino, pogajanja, ki se nanašajo zlasti na vzajemno priznavanje zadevnih enoloških praks in obdelav obeh strank. Pogajanja so se začela leta 2002 in še vedno trajajo. Da se dokaže pozitiven in konstruktiven pristop Komisije k tem pogajanjem in se izogne možnim tržnim motnjam, je treba začasno dovoljenje za to enološko obdelavo, ki je pomembna za nekatera argentinska vina, podaljšati do začetka veljavnosti sporazuma, nastalega na podlagi omenjenih pogajanj, in najkasneje do 31. decembra 2006. Sporazum naj bi zlasti določil, da lahko Argentina to obdelavo stalno uporablja.Komisija predlaga, da se prisotnost jabolčne kisline v vinih, uvoženih v Skupnost iz Argentine, dovoli do zaključka pogajanj, ki zdaj potekajo med Skupnostjo in Mercosurjem (ki vključuje Republiko Argentino) z namenom možne sklenitve sporazuma o trgovini z vinom.PredlogUREDBA SVETAo spremembi Uredbe (ES) št. 527/2003 o dovoljenju za ponudbo in dobavo nekaterih iz Argentine uvoženih vin, namenjenih za neposredno prehrano ljudi, na katerih so bile opravljene enološke obdelave, ki niso predvidene v Uredbi (ES) št. 1493/1999SVET EVROPSKE UNIJE JE –ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino[1] in zlasti člena 45(2) Uredbe,ob upoštevanju predloga Komisije,[2]ob upoštevanju naslednjega:(1) Z odstopanjem od člena 45(1) Uredbe (ES) št. 1493/1999 Uredba Sveta (ES) št. 527/2003[3] dovoljuje, da se v Skupnost uvozijo v Argentini proizvedena vina, na katerih so bile opravljene enološke obdelave, ki v predpisih Skupnosti niso predvidene. To dovoljenje poteče 30. septembra 2005.(2) Med Skupnostjo, ki jo predstavlja Komisija, in Mercosurjem, ki vključuje Argentino, še vedno potekajo pogajanja o sporazumu o trgovini z vinom. Ta pogajanja se zlasti nanašajo na enološke prakse in obdelave, ki jih uporabljata obe stranki, kakor tudi na zaščito geografskih označb.(3) Za pospešitev pogajanj je treba odstopanje, ki dovoljuje dodajanje jabolčne kisline vinom, proizvedenim v Argentine in uvoženim v Skupnost, podaljšati do začetka veljavnosti sporazuma, ki bo sklenjen na podlagi pogajanj, in najkasneje do 31. decembra 2006.(4) Uredbo (ES) št. 527/2003 je zato treba ustrezno spremeniti –SPREJEL NASLEDNJO UREDBO:Člen 1V drugem pododstavku člena 1(1) Uredbe (ES) št. 527/2003 se datum „30. september 2005“ nadomesti z datumom „31. december 2006“.Člen 2Ta uredba začne veljati na dan objave v Uradnem listu Evropske unije .Uporablja se od 1. oktobra 2005.Ta uredba je v celoti zavezujoča in se neposredno uporablja v vseh državah članicah.V Bruslju,Za SvetPredsednik [1] UL L 179, 14.7.1999, str. 1. Uredba, kakor je bila nazadnje spremenjena z Uredbo Komisije (ES) št. 1795/2003 (UL L 262, 14.10.2003, str. 13).[2] UL C […] […], str. […][3] UL L 78, 25.3.2003, str. 1. Uredba, kakor je bila nazadnje spremenjena z Uredbo (ES) št. 2067/2004 (UL L 358, 3.12.2004, str. 1).